Kamaniņu braukšana 2022. gada ziemas olimpiskajās spēlēs — divnieki

Divnieki bija viena no 4 disciplīnām kamaniņu braukšanā 2022. gada ziemas olimpiskajās spēlēs. Sacensības notika Jandziņas bobsleja un kamaniņu trasē, Pekinā 2022. gada 9. februārī. Sacensībās startēja 17 kamaniņu braucēju komandas (34 sportisti) no 14 valstīm.

Olimpisko zelta medaļu izcīnīja Vācijas komanda Tobiass Vendls un Tobiass Arlts (finiša rezultāts — 1:56.554), sudraba medaļu ieguva arī Vācijas sportisti Toni Egerts un Saša Benekens (finiša rezultāts — 1:56.653), bet bronzas medaļu ieguva Austrijas sportisti Tomass Šteijs un Lorencs Kollers (finiša rezultāts — 1:57.065). Vācijas sportistiem šī bija trešā reize pēc kārtas, kad viņi izcīnīja olimpisko zelta medaļu, savukārt austriešiem šī bija pirmā olimpiskā medaļa.

Sacensībās startēja arī divas Latvijas komandas — Mārtiņš Bots/Roberts Plūme un Andris Šics/Juris Šics. Labāko rezultātu ieguva Bots un Plūme — 4. vietu (finiša rezultāts — 1:57.419), bet brāļi Šici ieguva 5. vietu (finiša rezultāts — 1:57.437).

 Kvalifikācija 

Kvalifikācijas pamatā ir olimpiskās sezonas uzkrātie punkti no 2021. gada 1. jūlija līdz 2022. gada 10. janvārim. Šīm sacensībām varēja maksimāli kvalificēties 36 sportisti (18 pāri). No vienas valsts ne vairāk kā trīs sportistu pāri.

Primāri sacensībām varēja startēt katras valsts pārstāvji, ja viņš bija TOP 25 labāko sarakstā kamaniņu braukšanas sacensībās. Pārējās vietas tika sadalītas atbilstoši noteikto kvotu daudzumam.

2021. gada 17. decembrī Starptautiskā kamaniņu sporta federācija paziņoja, ka tiek mainīta kvalifikācijas sistēma. Kvalifikācijas sistēma tika mainīta, jo pirmajā Pasaules kausa izcīņā tika atcelti treniņbraucieni un uz nākamajiem pasaules čempionātiem netika piegādāts aprīkojums. Jaunā sistēma ļāva sportistiem kvalificēties, pamatojoties uz viņu četriem labākajiem rezultātiem Pasaules kausa sezonas laikā.

2022. gada 19. janvārī Starptautiskā kamaniņu sporta federācija paziņoja kvalificēto sportistu sarakstu.

 Medaļu ieguvēji 
ZeltsSudrabsBronza 135px   150px   130px  

 Rezultāti 
Sportistiem bija jāveic divi braucieni. Finiša laiks sportistiem tika aprēķināts, saskaitot abu braucienu laikus kopā.

 Datums — 2022. gada 9. februāris (1. un 2. brauciens)
 Sacensību sākuma laiks — 20:20 (1 brauciens), 21:35 (2. brauciens) (pēc Ķīnas laika UTC+8)
 Atsauce (1. brauciens) — 
 Atsauce (2. brauciens) — 

 — trases rekords.
Vieta Sportists Valsts 1. brauciens 2. brauciens Kopā (min:s)  Starpība Laiks (min:s)  Vieta  Laiks (min:s)  Vieta   Tobiass Vendls un Tobiass Arlts   58.255 TR  1  58.299  1  1:56.554   Toni Egerts un Saša Benekens   58.300  2  58.353  2  1:56.653  +0.099  Tomass Šteijs un Lorencs Kollers   58.426  3  58.639  3  1:57.065  +0.511 4 Mārtiņš Bots un Roberts Plūme   58.628  5  58.791  5  1:57.419  +0.865 5 Andris Šics un Juris Šics   58.703  6  58.734  4  1:57.437  +0.883 6 Emanuels Rīders un Simons Kaincvaldners   58.602  4  58.995  7  1:57.597  +1.043 7 Tristans Volkers un Džastons Snits   58.895  7  59.023  8  1:57.918  +1.364 8 Aleksandrs Deņisjevs un Vladislavs Antonovs   59.040  9  58.953  6  1:57.993  +1.439 9 Vojcehs Čmielevskis un Jakubs Kovaļevskis   58.992  8  59.073  9  1:58.065  +1.511 10 Andrejs Bogdanovs un Juris Prohorovs   59.376  11  59.132  11  1:58.508  +1.954 11 Zeherijs Di Gregorio un Šons Holanders   59.389  12  59.126  10  1:58.515  +1.961 12 Paks Jins Jens un Čo Džons Mens   59.361  10  59.366  12  1:58.727  +2.173 13 Tomāšs Vaverčāks un Matejs Zmijs     15  59.704  13  1:59.842  +3.288 14 Vasile Džitlans un Dariuss Serbans   59.694  13    16  1:59.937  +3.383 15 Ihors Stakhivs un Andrijs Liseckijs   59.983  14    15  2:00.063  +3.509 16 Filips Vejdēleks un Zdenēks Pēkni     16  59.869  14  2:00.117  +3.563 17 Huans Jebo un Pens Czjunjue     17    17  2:01.572  +5.018

 Pārstāvētās valstis un sportisti 


Sacensībās startēja 34 sportisti no 14 valstīm.

Iekavās norādīts sportistu skaits no attiecīgās valsts.
















 Skatīt arī 
 Kamaniņu braukšana 2022. gada ziemas olimpiskajās spēlēs

 Atsauces 

Divnieki